Zákon sa vzťahuje na poskytovateľa AVMS, ak má svoje sídlo, miesto podnikania alebo bydlisko v SR a tu aj prijíma redakčné rozhodnutia. Autorizovať možno AVMS, ktorú plánuje poskytovať právnická osoba so sídlom na území SR, ak je bezúhonná a je zapísaná v registri partnerov verejného sektora. Povinnosť sa vzťahuje aj na PO, ktorá má sídlo, miesto podnikania alebo bydlisko mimo SR, avšak v SR prijíma redakčné rozhodnutia týkajúce sa obsahu AVMS a v SR zamestnáva podstatnú časť zamestnancov, ktorí sa podieľajú na tvorbe obsahu AVMS. Povinnosť oznámiť poskytovanie AVMS na platforme má aj FO, ktorá má trvalý pobyt mimo SR, avšak v SR prijíma redakčné rozhodnutia týkajúce sa obsahu AVMS a prípadne v SR aj zamestnáva podstatnú časť zamestnancov, ktorí sa podieľajú na tvorbe obsahu AVMS.